מגי טביבי מגישת המהדורה המרכזית
**המהדורה המרכזית** (בעבר "**חדשות 20**") היא מהדורת חדשות מרכזית של ערוץ עכשיו 14 שמשודרת החל מ-25 במרץ 2018. המהדורה משודרת בימי ראשון עד חמישי ולפעמים גם במוצאי שבת משעה 19:50 עד 21:00 בהגשת מגי טביבי ושרון גל. מיומה הראשון ועד לדצמבר 2018 הגישה את המהדורה דנה סומברג, ולאחר מכן הוחלפה על ידי אמיר איבגי. ב-22 באוקטובר 2020 ירדה המהדורה מלוח שידורי הערוץ. המהדורה חזרה לאוויר ב-29 בנובמבר 2021, עם מעבר הערוץ לאפיק 14. 

המהדורה נפתחת בכותרות היום שכוללות את הסיפורים המרכזיים אליהם תתייחס התוכנית. בראשית השידור מובאות החדשות העיקריות של היום, ובהמשך עוברים לחדשות מתחומים נוספים ובהם ענייני תרבות, פנאי כלכלה ועסקים. לעיתים את, הכתבות מקדימים מגי טביבי ושרון גל בדברי קריינות קצרים. לעיתים, קודם לשידורה של כתבה או לאחריה, ניתן דיווח מפיו של פרשן או כתב. במהדורה משולבות כתבות מקוריות, תחקירים אקטואליים, חשיפות עיתונאיות, פרשנויות, סרטי תועדה, ראיונות, תחזית מזג האוויר, דיווחים חיים ועוד.

היסטוריה
--------

בתחילת דרכו של ערוץ 20 לא היה לו אישור לשדר חדשות, אך למרות זאת הוא שידר עצרת בחירות ומבזקי חדשות, על כך נקנס. עם זאת, בדצמבר 2016 אישרה המועצה לשידורי כבלים ולשידורי לוויין לערוץ לשדר חדשות.

ביולי 2017 פתחה מועצת הכבלים והלוויין בהליך הפרה נגד הערוץ, בעקבות שידור ריאיון עם ראש הממשלה בנימין נתניהו, כאשר עובדי הערוץ החלו להפגין בקריאה להצילם. בעקבות כך איימו בעלי הערוץ להחזיר את הרישיון לשידורי הערוץ ולסגור אותו.

במהלך ינואר 2018 החלו דיוני חקיקה בכנסת במטרה למנוע את סגירת ערוץ 20. בפברואר 2018 עבר תיקון חקיקה, המכונה גם "חוק ערוץ 20" (אך חל גם על ערוצים נוספים), לפיו יכולים גם ערוצים ייעודיים לשדר חדשות.

ב-25 במרץ 2018 עם הקמת חטיבת חדשות 20, עלתה המהדורה לאוויר בהגשת דנה סומברג. המהדורה הראשונה זכתה לדירוג של 3.2% והייתה למהדורת החדשות השלישית הנצפית באותו ערב בטלוויזיה. עם זאת, החלו נתוני הצפייה של המהדורה לרדת עד פרישת ערוץ 20 מהוועדה למידרוג.

ב-23 בפברואר 2023 עקפה המהדורה את מהדורת החדשות המרכזית של כאן 11 עם דירוג של 5.5%. החל ממרץ 2023 הצטרף להנחיית המהדורה המרכזית שרון גל, בהנחיה משותפת עם מגי טביבי.

במרץ 2023 נשבר שיא הרייטינג של המהדורה, 9%, ומאז התבססה המהדורה כמהדורת החדשות השנייה הכי נצפית בישראל,. במהלך מלחמת חרבות ברזל שברה המהדורה שיאים נוספים וב-26 באוקטובר הגיעה ל-9.5% וב-29 באוקטובר ל-10%.

ב-25 במרץ 2024 פורסם כי שרון גל יפרוש מהגשת המהדורה, ויעבור לערוץ 13, אותו עזב כשנה קודם.

קישורים חיצוניים
----------------

* 

* אתר האינטרנט הרשמי של מהדורת החדשות המרכזית של עכשיו 14

הערות שוליים
------------

1. ↑  מיום ראשון: מהדורת החדשות של ערוץ 20, באתר ערוץ 20, 21 במרץ 2018
2. ↑  אתר למנויים בלבד נתי טוקר, שנתיים אחרי המאבק - מהדורת החדשות של ערוץ 20 בדרך לרדת מהאוויר, באתר TheMarker‏, 3 בספטמבר 2020
3. ↑  אתר למנויים בלבד נתי טוקר, ערוץ 20 מעלה מהדורת חדשות - ויקדיש את כל הפריים טיים לאקטואליה, באתר TheMarker‏, 21 במרץ 2018
4. ↑  אופיר דור, בפעם השנייה תוך חודשיים ערוץ 20 נקנס על שידור חדשות, באתר כלכליסט, 25 באוגוסט 2015
5. ↑  יונתן כיתאין, ‏עכשיו זה סופי: ערוץ 20 יוכל לשדר חדשות, באתר גלובס, 22 בדצמבר 2016
6. ↑  אריאל ויטמן, עבר במליאת הכנסת: החוק להקלת הרגולציה בטלוויזיה, באתר ישראל היום
7. ↑  מהדורת ערוץ 20 עקפה את התאגיד, באתר ערוץ 7, 26 במרץ 2018
8. ↑   ציוץ של גיל משעלי ברשת החברתית אקס (טוויטר), 23 בפברואר 2023
9. ↑  המגמה נמשכת: ערוץ 14 שבר שיא רייטינג נוסף, והנתון העגום של "רשת", באתר מעריב אונליין, 24 במרץ 2023
10. ↑  רייטינג: אילנה דיין חוגגת, חדשות 14 מתבססת כמהדורה השנייה בגודלה בישראל?, באתר אייס, 17 במרץ 2023
11. ↑  ערוץ 14 שובר שיאים: המהדורה הביכה את חדשות 13, באתר אייס, 26 באוקטובר 2023
12. ↑  ערוץ 14 בשיאי כל הזמנים: כך ריסק את רשת 13, באתר אייס, 30 באוקטובר 2023

|  |
| --- |
| תוכניות | ישראל הבוקר • האולפן הפתוח • ריקלין ושות • מהדורת החדשות המרכזית של עכשיו 14 • הפטריוטים • שבע • כלכלי בלילה • פָתְחִי את שַׁי |
| סגל | נועם אמיר • עקיבא ביגמן • הלל ביטון רוזן • שרה ב"ק • שי גולדן • בועז גולן • שרון גל • נוה דרומי • יותם זמרי • יערה זרד • מגי טביבי • נתי לנגרמן • ינון מגל • אראל סג"ל • גיל ססובר • איתמר פליישמן • מוטי קסטל • שמעון ריקלין • ליטל שמש • ברוך ידיד • תמיר מורג • דני רופ • אריאל עידן |